ปัญหา: ภายในหมู่บ้านดังกล่าว พบเห็นมีการใช้เครื่องขยายเสียงตามสายโดยคณะกรรมการของหมู่บ้าน ซึ่งมีการใช้เครื่องขยายเสียงตามสายทุกวันเสาร์อาทิตย์ ตั้งแต่เวลาประมาณ 06.00 น. เป็นต้นไป ซึ่งทำให้รบกวนการพักผ่อนในวันหยุดของผู้ร้องเป็นอย่างมาก อีกทั้งการใช้เครื่องขยายเสียงนั้น ก็เพื่อการประกาศให้ผู้ที่อาศัยอยู่ในหมู่บ้านดังกล่าว เข้ามาซื้อสินค้าที่ขายอยู่ที่ศาลาประจำหมู่บ้าน โดยร้านที่เข้ามาขายสินค้านั้น เป็นร้านค้าจากภายนอก ซึ่งสินค้าที่ขายนั้น ภายในหมู่บ้านก็มีขายอยู่แล้ว ผู้ร้องจึงเห็นว่าไม่ได้เกิดประโยชน์แต่อย่างใด และเวลาประมาณ 18.00 - 19.00 น. ก็มีการจัดเต้นแอโรบิค ซึ่งมีการเปิดเพลงเสียงดังรบกวนเช่นกัน ดังนั้นผู้ร้องจึงต้องการให้หน่วยงานที่เกี่ยวข้องเข้ามาดำเนินการตรวจสอบและแก้ไขเวลาในการใช้เครื่องขยายเสียงตามสายหมู่บ้าน และลดเสียงจากการเปิดเพลงเสียงดังในการเต้นแอโรบิค รวมถึงมีการจัดฝึกอบรมให้กับคณะกรรมการของหมู่บ้าน ในการสื่อสารหรือประกาศต่อสาธารณะให้เป็นทางการมากกว่านี้
หมู่บ้าน: เธียรสวน
ซอย: รามอินทรา 5 แยก 3
ถนน: รามอินทรา
เขต: บางเขน
#1555